CELEX: C2006/060/23
Language: fi
Date: 2006-03-11 00:00:00
Title: Yhteisöjen tuomioistuimen tuomio, (viides jaosto)  12 päivänä tammikuuta 2006 , asiassa C-179/05: Euroopan yhteisöjen komissio vastaan Ranskan tasavalta (Jäsenyysvelvoitteiden noudattamatta jättäminen — Asetus (ETY) N:o 2847/93/ETY — Kalastusalan valvontajärjestelmä — Saaliita ja pyyntiponnistuksia koskevat tiedot)

11.3.2006   
            
            
               FI
            
            
               Euroopan unionin virallinen lehti
            
            
               C 60/11
            
         
      YHTEISÖJEN TUOMIOISTUIMEN TUOMIO,
   (viides jaosto)
   12 päivänä tammikuuta 2006,
   asiassa C-179/05: Euroopan yhteisöjen komissio vastaan Ranskan tasavalta (1)
   
   (Jäsenyysvelvoitteiden noudattamatta jättäminen - Asetus (ETY) N:o 2847/93/ETY - Kalastusalan valvontajärjestelmä - Saaliita ja pyyntiponnistuksia koskevat tiedot)
   (2006/C 60/23)
   Oikeudenkäyntikieli: ranska
   Asiassa C-179/05, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 21.4.2005, Euroopan yhteisöjen komissio (asiamiehenään M. Nolin) vastaan Ranskan tasavalta (asiamiehinään G. de Bergues ja A. Colomb), yhteisöjen tuomioistuin (viides jaosto), toimien kokoonpanossa: jaoston puheenjohtaja J. Makarczyk sekä tuomarit R. Silva de Lapuerta ja M. P. Kūris (esittelevä tuomari), julkisasiamies: M. Poiares Maduro, kirjaaja: R. Grass, on antanut 12.1.2006 tuomion, jonka tuomiolauselma on seuraava:
   
               1)
            
            
               Ranskan tasavalta ei ole noudattanut yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93, sellaisena kuin se on muutettuna 18.12.1997 annetulla neuvoston asetuksella (EY) N:o 2635/93, 19 i artiklan ensimmäisen ja kolmannen luetelmakohdan mukaisia velvoitteitaan, koska se ei ole toimittanut kyseisissä säännöksissä edellytettyjä tietoja.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EUVL C 155, 25.6.2005.